Гэта толькі на першы погляд быць добрым — лёгка. Але сапраўдная дабрыня заключаецца не толькі ў спачуваннях, але і ва ўменні дапамагаць. Своечасова, шчыра і ад усяго сэрца. Менавіта такой — своечасовай і шчырай — з’яўляецца дзейнасць “Клуба 5000”. Ужо на працягу 5 гадоў “пяцітысячнікі” дапамагаюць сем’ям тых дзяцей, якія знаходзяцца на лячэнні ў Рэспубліканскім навукова-практычным цэнтры дзіцячай анкалогіі, гематалогіі і імуналогіі.